A tavasz ünnepe Budapesten – 36. Budapesti Tavaszi Fesztivál – BDPST24
Home / Programok / A tavasz ünnepe Budapesten – 36. Budapesti Tavaszi Fesztivál
Április 8-ától zajlik Budapest legjelentősebb kulturális seregszemléje, a Budapesti Tavaszi Fesztivál. Az elkövetkező pár nap programjait szedtük csokorba az alábbiakban.
Az orosz és olasz operaházak színpadáról egyaránt ismert Vlagyimir Galuzin Csajkovszkij Pikk dáma című operájában lép fel április 14-én és 16-án a Magyar Állami Operaházban.
április 14., 16., 18.00
Inspirációk címmel egy zseniális polihisztor, Liszt Ferenc életművének kevésbé ismert alkotásait állítja színpadra Hegedűs D. Géza a Vigadóban április 14-én, Csereklyei Andrea, Balogh Eszter, Varga Donát, Najbauer Lóránt, Kováts Adél, Ónodi Eszter és Máté Gábor közreműködésével.
Érkezik a Filarmonica della Scala Myung-Whun Chung vezényletével a Müpába április 14-én, műsorukon a szimfonikus zenekari repertoár két csúcsdarabja, Mozart: g-moll szimfóniája és Mahler: V. szimfóniája szerepel.
Április 14-én a Jurányi Produkciós Közösségi Inkubátorházban mutatja be a székesfehérvári Vörösmarty Színház Robert Musil: A rajongók című színművét. Az 1920-ban született dráma a legrangosabb színházaknál a legnagyobb színészek és rendezők bravúrdarabjának számított. Magyarországon most játsszák először, az előadást Szikora János rendezte.
Robert Musil: A rajongók
április 14., 19.00
Csongor és Tünde két külön színdarab. A férfi útját kiegészíti a nőé. Ami az első részből hiányzik, az benne van a másodikban. Ami hiányzik a férfiből, az ott van a nőben. És fordítva. Az „aktualizálás”, maira fordítás ellenére persze az örök dolgokról próbál szólni: az élet értelméről, a nőről, a férfiról és a szerelemről. Az Átrium Film-Színházban április 15-én lesz Szabó Borbála: Kerengők (Csongor, Tünde) darabjának ősbemutatója.
Szabó Borbála: Kerengők (Csongor, Tünde) – ősbemutató
A Ránki Dezső – Klukon Edit zongoraművész házaspár a 150 éve született Eric Satie emlékére állították össze műsorukat Vigadóbeli koncertjükre április 15-én.
Ránki Dezső és Klukon Edit zongorakoncertje
április 15., 19.30
A fesztiválon, április 15-én a Zeneakadémián mutatja be új lemezét Snétberger Ferenc.
Snétberger Ferenc lemezbemutató koncertje
http://btf.hu/program?id=74796
Bertolt Brecht művét, A kaukázusi krétakör-t a Budapesti Bábszínház mutatja be.
Példázat bábokkal 14 éven felülieknek.
április 15., 18.00
http://btf.hu/program?id=76096
A Nuts egy 2D-s rövid animációs film egy barátság végéről némi fekete humorral, és egy zacskó mogyoróval. A film premierje egyben a hozzá készült kiállítás megnyitója is, ahol az alkotói folyamatokba is betekintést nyerhet a néző április 15-én az Átrium Film-Színházban.
április 15., 17.00
Átrium Film-Színház — Tavaszi Átrium Galéria
http://btf.hu/program?id=76982
Ula Sickle és a Kinshasa Electric improvizatív, DJ zenére épülő kongói táncelőadását hozza el a Trafóba április 15-én és 16-án..
Ula Sickle: Kinshasa Electric
http://btf.hu/program?id=74822
http://btf.hu/program?id=74823
A Ludwig Múzeumban nyílik az a Berlinből érkező kiállítás az internet és a közösségi média előtti időszakról, amely az 1960–1980-as évek rajongói magatartását járja körül, különös tekintettel a rockzenére. A képzőművészek saját zenei érdeklődésük mellett a rajongás jelenségét, a vágy különböző tárgyait, továbbá azt vizsgálják, hogy miként befolyásolja a popkultúra a tömegmédiumok és a rajongók reakcióit.
A kiállítás megtekinthető április 16. és június 26. között.
április 16., 10.00
http://btf.hu/program?id=76968
Érkezik a 2015-ben WOMEX életműdíjjal kitüntetett szenegáli művész, Cheikh Lô, ezúttal a Bálnában lép fel április 16-án.
április 16., 20.00
http://btf.hu/program?id=73558
Napjaink egyik legnépszerűbb jazz-zongoristája, Robert Glasper Grammy-díjas formációjával, a The Experiment-tel lép fel a fesztiválon.
http://btf.hu/program?id=72585
A Fischer Annie előadó-művészeti ösztöndíjasok koncertjén április 16-án a Petőfi Irodalmi Múzeumban olyan pályakezdő muzsikusokkal találkozhat a közönség, akiket a jövő nagy ígéretének tekinthetünk.
A 2016-os Fischer Annie előadó-művészeti ösztöndíjasok bemutatkozó koncertje
április 16., 23., 18.00
Petőfi Irodalmi Múzeum — Díszterem
http://btf.hu/program?id=76082
http://btf.hu/program?id=76086
Régi hagyomány már a Budapesti Tavaszi Fesztiválon, hogy a budapesti Liszt Ferenc Zeneművészeti Egyetem és a Sapporo Concert Hall szervezésében megvalósuló előadóművészi szeminárium legeredményesebb hallgatója egy magyarországi koncerten mutatkozik be a budapesti közönségnek. Macsikó Soju április 17-i, Vigadóbeli estjének centrumában Liszt Ferenc kompozíciói állnak.
Macsikó Soju zongorakoncertje
április 17., 17.00
http://btf.hu/program?id=74861
Április 17-én Liszt Ferenc Weimarban komponált főműve, a Krisztus című oratórium a Staatskapelle Weimar és a Magyar Rádió Énekkarának előadásában csendül fel a Müpában.
április 17., 19.30
http://btf.hu/program?id=69905
A Gadó Gábor International Projectben a franko-belga és a magyar jazzélet neves muzsikusai zenélnek együtt április 17-én a Bálnában.
http://btf.hu/program?id=76087
15 éve alakult Accord Quartet, a kortárs zenei színtér meghatározó formációja április 17-én lép fel a Vigadóban.
http://btf.hu/program?id=75041
Johann Sebastian Bach lipcsei éveiben hosszú ideig vezette (Kuhnau és Telemann utódaként) a Collegium Musicum együttesét. Egyik feladatuk a rendszeres muzsikálás volt a Zimmermann kávéházban, illetve nyaranta annak kerthelyiségében. A zenekar az akkoriban Lipcsében is jól ismert „kortárs” repertoár darabjait adta elő: többnyire szviteket, versenyműveket és kamarazenét. Ezt a hangulatot idézi fel a Concerto Armonico koncertje az Óbudai Társaskörben április 17-én.
…amit a lipcsei Zimmermann kávéházban hallhattak…
április 17., 19.00
Óbudai Társaskör — Nagyterem
http://btf.hu/program?id=76218
Háromszázhatvan éve mutatták be a 17. század egyik legnépszerűbb olasz nyelvű operáját, egy ferences szerzetes remekművét. Az 1623-ban született Antonio Cesti nemcsak a világhírt, hanem a szerzetesrend feddését is kivívta, amiért túlzottan világias foglalkozást űz, ráadásul az operaszerzés mellett még énekesként is működik. Orontea című operája április 17-én és 18-án lesz látható a Zeneakadémia Solti termében.
április 17-18., 19.00
http://btf.hu/program?id=71703
http://btf.hu/program?id=71173
Előző Szamba táncosok és balettművészek is fellépnek Edvin Marton közelgő áprilisi lemezbemutató koncertjén
Következő Propaganda új évad: Tilla a tűzzel játszik
Ismét Budapestre érkezik John Malkovich. Az amerikai világsztár Report on the Blind című önálló estjét mutatja be …